Εθνική Βιβλιοθήκη του Καζακστάν

Η Εθνική Βιβλιοθήκη της Δημοκρατίας του Καζακστάν (NLRK) (καζακικά: Қазақстан Республикасының ұлттық кітапханасы)  είναι η εθνική βιβλιοθήκη της Δημοκρατίας του Καζακστάν. Η Βιβλιοθήκη διαθέτει δωρεάν νομικά αντίγραφα βιβλίων, τοπικές και εθνικές πληροφορίες, περιοδικά της περιοχής, εφημερίδες και άλλες έντυπες παραγωγές που εκδίδονται στο Καζακστάν.

Το 2009, ο αρχιτέκτονας Μπγιάρκε Ίνγκελς σχεδίασε το  νέο κτίριο της  Εθνικής Βιβλιοθήκης που βρίσκεται νότια του Κρατικού Αμφιθέατρου της Αστάνα, λέγεται ότι  μοιάζει  με «τεράστιο μεταλλικό λουκουμά».

Ιστορία
Η 31η Δεκεμβρίου 1910 θεωρείται ημέρα της ίδρυσης της NLRK. Την ημέρα εκείνη η Δημοτική Δούμα της Βιέρνι αποφάσισε να ανοίξει τη δημοτική βιβλιοθήκη με τη βοήθεια ένθερμων υποστηρικτών της πόλης. Η Βιέρνι μετονομάστηκε αργότερα σε Άλμα Άτα. Το 1931 η βιβλιοθήκη μετονομάστηκε σε Κρατική Δημόσια Βιβλιοθήκη της ΣΣΔ Καζακστάν. Από τότε η βιβλιοθήκη λειτουργεί ως κρατική εθνική βιβλιοθήκη. Ο πρώτος διευθυντής ήταν ο Uraz Djandosov. Θεώρησε ότι η αποθήκευση «όλου του έντυπου υλικού του  Καζακστάν και όλης της βιβλιογραφίας για το Καζακστάν» ήταν το πιο σημαντικό έργο μεταξύ των δραστηριοτήτων της βιβλιοθήκης. Το 1937 η βιβλιοθήκη πήρε το όνομά της από τον Α.Σ. Πούσκιν.

Το 1991 η βιβλιοθήκη μετονομάστηκε σε Εθνική Βιβλιοθήκη της Δημοκρατίας του Καζακστάν (NLRK) και της δόθηκε ιδιαίτερη κρατική και δημόσια σημασία ως ιδιαίτερα πολύτιμο πολιτιστικό αντικείμενο της Δημοκρατίας. Οι συλλογές της NLRK περιλαμβάνουν 5,5 εκατομμύρια δημοσιεύσεις σε 100 γλώσσες του κόσμου. Οι ερευνητές προσελκύονται από τη συλλογή σπάνιων βιβλίων και χειρογράφων. Η συλλογή περιέχει 25 χιλιάδες τόμους στα καζακικά, ρωσικά, και στις γλώσσες της Ανατολικής και Δυτικής Ευρώπης του 16ου έως 18ου αι. και του πρώτου μισού του 19ου αι.

Τμήματα 
Το έργο της βιβλιοθήκης καθορίζεται από τα μακροπρόθεσμα προγράμματά της: «Λαϊκή Μνήμη», «Διατήρηση και Συντήρηση σπουδαίων Βιβλίων και χειρογράφων», «Ρεπουμπλικανική Αυτοματοποιημένη Βιβλιοθήκη και Σύστημα Πληροφοριών». Κάθε χρόνο, η βιβλιοθήκη αποκτά περισσότερα από 36.000 βιβλία, περιοδικά και μηχανογραφημένα αρχεία. Οι συνεχείς προσθήκες σε συλλογές με εκδόσεις του Καζακστάν αποτελούν το κύριο μερίμνα στο έργο της Εθνικής Βιβλιοθήκης.

Η NLRK δίνει μεγάλη προσοχή στην ανάπτυξη νέων δεσμών και την υποστήριξη των παραδοσιακών πολιτιστικών συνδέσεων με χώρες του εξωτερικού. Για πολλά χρόνια η NLRK αντάλλαξε βιβλία με 200 βιβλιοθήκες της ΚΑΚ και με 80 πολιτιστικούς οργανισμούς από 40 χώρες. Από αυτή την άποψη, η Βιβλιοθήκη του Κογκρέσου, η Βιβλιοθήκη του Πανεπιστημίου Χάρβαρντ, χώρες όπως η Ινδία, η Ισπανία, η Αίγυπτος, η Γαλλία, η Μεγάλη Βρετανία, η Νορβηγία, η Αυστρία, η Γερμανία, το Ιράν, η Τουρκία, η Κίνα, η Κορέα είναι οι μόνιμοι εταίροι της βιβλιοθήκης. Η NLRK είναι μέλος της IFLA - Διεθνής Ομοσπονδία Ενώσεων Βιβλιοθηκονόμων και Ιδρυμάτων.

Μετά τη μεταφορά της πρωτεύουσας από το Αλμάτι στην Αστάνα, η NLRK ίδρυσε ένα παράρτημα με βάση την Περιφερειακή Παγκόσμια Επιστημονική Βιβλιοθήκη S. Seifullin. Εντός της βιβλιοθήκης βρίσκεται η έδρα της Ένωσης Βιβλιοθηκών της Δημοκρατίας του Καζακστάν (LARK), που δημιουργήθηκε με πρωτοβουλία της NLRK.

Δείτε επίσης  
 Κατάλογος μεγαλύτερων βιβλιοθηκών
 Παγκόσμια Ψηφιακή Βιβλιοθήκη
 Europeana
Ευρωπαϊκή Βιβλιοθήκη
Καζακστάν
 Αστάνα

Εξωτερικοί σύνδεσμοι 

 Επίσημη ιστοσελίδα

Παραπομπές

 

Βιβλιοθήκες στο Καζακστάν
Καζα